CELEX: C2006/178/68
Language: da
Date: 2006-07-29 00:00:00
Title: Sag T-153/06: Sag anlagt den  13. juni 2006  — European Association of Euro-Pharmaceutical Companies mod Kommissionen

29.7.2006   
            
            
               DA
            
            
               Den Europæiske Unions Tidende
            
            
               C 178/38
            
         Sag anlagt den 13. juni 2006 — European Association of Euro-Pharmaceutical Companies mod Kommissionen
   (Sag T-153/06)
   (2006/C 178/68)
   Processprog: engelsk
   Parter
   
      Sagsøger: European Association of Euro-Pharmaceutical Companies (Bruxelles, Belgien) (ved lawyers W. Rehmann og M. Hartmann-Rüppel)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullationssøgsmålet antages til realitetsbehandling.
            
         
               —
            
            
               Kommissionens beslutning D/201953 af 10. april 2006, der afviser tre klager indgivet af EAEPC mod GlaxoSmithKline for overtrædelse af artikel 82 EF, annulleres.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har nedlagt påstand om annullation af Kommissionens beslutning i sagerne COMP/38.181, 38.274 og 38.275 — EAEPC/Glaxo Greece (Imigran, Lamictal, Severent) vedrørende tre klager indgivet af sagsøgeren, hvori det blev gjort gældende, at under GlaxoSmithKLines græske datterselskab overtrædes artikel 82 EF ved at afvise at levere de tre produkter Imigran, Lamictal og Severent til græske lægemiddelgrossister, og dermed begrænse parallelhandelen. Det blev i den anfægtede beslutning meddelt sagsøgeren, at den græske konkurrencestyrelse var i gang med at behandle sagen, og klagerne blev afvist i henhold til artikel 13 i Rådets forordning (EF) nr. 1/2003 (1).
   Sagsøgeren har til støtte for påstanden gjort gældende, at Kommissionen har tilsidesat pligten til at give en fyldestgørende begrundelse. Ifølge sagsøgeren er den blotte henvisning til ordlyden af artikel 13 i forordning nr. 1/2003 ikke tilstrækkelig til at give sagsøgeren mulighed for at vurdere, om Kommissionen har taget hensyn til alle fakta og omstændigheder, og retterne mulighed for at udøve deres prøvelsesret.
   Sagsøgeren har endvidere gjort gældende, at Kommissionen har tilsidesat artikel 211 og artikel 85 EF samt forordning nr. 1/2003 ved ikke at tage ansvaret i en sag fra den græske konkurrencestyrelse i henhold til artikel 11, stk. 6, i forordning nr. 1/2003. Ifølge sagsøgeren har Kommissionen ikke taget hensyn til, at den nationale procedure er for tidskrævende til at nå frem til et tilfredsstillende resultat, at klagerne rejste nye og grundlæggende spørgsmål vedrørende Fællesskabets konkurrenceregler, og vedrører problemstillinger, som findes i mere end en medlemsstat, samt at Kommissionen skal sikre en effektiv overholdelse af traktatens konkurrenceregler.
   
      (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EØS-relevant tekst) (EFT L 1, s. 1).